b'\n_START_ARTICLE_\nMinoriti\n_START_PARAGRAPH_\nMinoriti (OFMConv) so pripadniki ene od treh vej verskega reda manj\xc5\xa1i bratje, ki ga je ustanovil sveti Fran\xc4\x8di\xc5\xa1ek Asi\xc5\xa1ki 29. novembra 1223._NEWLINE_Verski red je tega dne priznal Pape\xc5\xbe Honorij III., poimenoval pa se je Ordo Fratrum Minorum.\n_START_SECTION_\nZgodovina\n_START_PARAGRAPH_\nZaradi razli\xc4\x8dnih pogledov bratov na poslanstvo reda in zahtev Cerkve, so se znotraj bratstva za\xc4\x8dele pojavljati napetosti. Leta 1368 je Cerkev poprej enotnemu redu priznala dve veji: konventuali - danes poznani kot minoriti in observanti - danes poznani kot fran\xc4\x8di\xc5\xa1kani. Skozi nadaljnja obdobja se je red \xc5\xa1e naprej delil na ve\xc4\x8d manj\xc5\xa1ih skupin. Zadnja velika delitev je bila leta 1517, ko so ustanovili verski red kapucinov. Do danes so se ohranile tri veje: fran\xc4\x8di\xc5\xa1kani, kapucini in minoriti. Vse tri redove povezuje izpolnjevanje istega Vodila \xc5\xbeivljenja, le njegove razlage so razli\xc4\x8dne. Red minoritov se navzven prepozna po tem, da njegovi pripadniki nosijo habit sive (\xc4\x8drne) barve.\n_START_SECTION_\nMinoriti na Slovenskem\n_START_PARAGRAPH_\nNajstarej\xc5\xa1i minoritski samostan na Slovenskem je Minoritski samostan Ptuj, katerega za\xc4\x8detki segajo v 13. stoletje. V Sloveniji so minoriti organizirani v Slovensko minoritsko provinco sv. Jo\xc5\xbeefa, katere sede\xc5\xbe je od leta 2006 ponovno na Ptuju.'